CELEX: 32008R0665
Language: lv
Date: 2008-07-14 00:00:00
Title: Komisijas Regula (EK) Nr. 665/2008 ( 2008. gada 14. jūlijs ), ar ko nosaka sīki izstrādātus piemērošanas noteikumus Padomes Regulai (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku

15.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 186/3
            
         
      KOMISIJAS REGULA (EK) Nr. 665/2008
   (2008. gada 14. jūlijs),
   ar ko nosaka sīki izstrādātus piemērošanas noteikumus Padomes Regulai (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2008. gada 25. februāra Regulu (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (1) un jo īpaši tās 4. panta 4. punktu, 5. panta 3. punktu, 7. panta 1. punktu, 8. panta 7. punktu, 12. panta 2. punktu un 25. pantu,
   tā kā:
   
               (1)
            
            
               Ar Regulu (EK) Nr. 199/2008 izveido Kopienas sistēmu datu vākšanai, pārvaldībai un izmantošanai, lai radītu stabilu pamatu zivsaimniecības zinātniskai analīzei un paredzētu uzticamu zinātnisko ieteikumu sniegšanu kopējās zivsaimniecības politikas (turpmāk “KZP”) īstenošanā.
            
         
               (2)
            
            
               Datu vākšanas un uzraudzības protokoliem un metodēm jāatbilst kvalitātes standartiem, kurus noteikušas starptautiskas zinātniskas organizācijas un reģionālas zvejniecības pārvaldības organizācijas un kuru pamatā ir pieredze, kas gūta zivsaimniecības datu vākšanā kopš pirmās Kopienas sistēmas izveides 2000. gadā, un Zivsaimniecības zinātnes, tehnikas un ekonomikas komitejas (turpmāk “ZZTEK”) sniegtie ieteikumi.
            
         
               (3)
            
            
               Dalībvalstīm jāizveido nacionālās daudzgadu programmas datu vākšanai, pārvaldībai un izmantošanai saskaņā ar Kopienas daudzgadu programmu. Minētās programmas jāiesniedz Komisijai pietiekami agri, lai tā varētu laikus pieņemt finanšu lēmumus nākamajam gadam. Dalībvalstīm jāizvairās no datu vākšanas dublēšanas. Dalībvalstīm jāziņo par nacionālo programmu īstenošanu.
            
         
               (4)
            
            
               Reģionālā līmenī jānodrošina dalībvalstu darbību koordinācija un, kur iespējams, kopīgu uzdevumu paredzēšana nacionālajās programmās.
            
         
               (5)
            
            
               Par Kopienas daudzgadu programmu tiks izstrādāts atsevišķs Komisijas lēmums.
            
         
               (6)
            
            
               Šajā regulā paredzētie pasākumi ir saskaņā ar Zvejniecības un akvakultūras pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Nacionālo programmu komponenti
   Regulas (EK) Nr. 199/2008 4. pantā minētajās nacionālajās daudzgadu programmās ietver:
   
               a)
            
            
               plānotās darbības atbilstīgi Kopienas daudzgadu programmā minētajiem moduļiem un sastāvdaļām un šādiem reģioniem:
               
                           —
                        
                        
                           Baltijas jūra (ICES III b–d apgabals),
                        
                     
                           —
                        
                        
                           Ziemeļjūra (ICES IIIa, IV un VIId apgabals) un Ziemeļu Ledus okeāna austrumu daļa (ICES I un II apgabals),
                        
                     
                           —
                        
                        
                           Atlantijas okeāna ziemeļu daļa (ICES V–XIV apgabals un NAFO apgabali),
                        
                     
                           —
                        
                        
                           Vidusjūra un Melnā jūra,
                        
                     
                           —
                        
                        
                           reģioni, kur ar zvejniecību nodarbojas Kopienas kuģi un kur zvejniecību pārvalda tāda reģionāla zvejniecības pārvaldības organizācija, kurā Kopiena ir līgumslēdzēja puse vai novērotāja;
                        
                     
         
               b)
            
            
               analītisko pārskatu elementus, kas sadalīti pa moduļiem un sastāvdaļām atbilstīgi Kopienas daudzgadu programmai un pa reģioniem atbilstīgi šā panta a) punktam;
            
         
               c)
            
            
               ievēroto paraugdatu vākšanas stratēģiju detalizētu aprakstu un statistiskos aprēķinus, kas izmantoti, lai novērtētu precizitātes pakāpes un sakarību starp izmaksām un precizitāti;
            
         
               d)
            
            
               elementus, kuri pierāda, ka nacionālās programmas, kas attiecas uz to pašu reģionu, ir saskaņotas un ka to uzdevumus kopīgi veic attiecīgās dalībvalstis.
            
         2. pants
   Nacionālo programmu iesniegšana
   1.   Nacionālās daudzgadu programmas Komisijai iesniedz elektroniski līdz tā gada 31. martam, kam seko nacionālās daudzgadu programmas īstenošanas periods. Pirmais periods attiecas uz laikposmu no 2009. līdz 2010. gadam. Nacionālās programmas minētajam periodam iesniedz līdz 2008. gada 15. oktobrim.
   2.   Iesniedzot nacionālās programmas, dalībvalstis izmanto:
   
               a)
            
            
               ZZTEK izstrādātos paraugus un vadlīnijas attiecībā uz programmas tehniskajiem un zinātniskajiem aspektiem;
            
         
               b)
            
            
               Komisijas sagatavotās finanšu veidlapas attiecībā uz programmas finanšu aspektiem.
            
         3. pants
   Valsts mēroga koordinācija un koordinācija starp Komisiju un dalībvalstīm
   1.   Katra dalībvalsts ieceļ nacionālo korespondentu, kas darbojas kā kontaktpunkts informācijas apmaiņai starp Komisiju un dalībvalstīm attiecībā uz nacionālo programmu sagatavošanu un īstenošanu.
   2.   Ja nacionālajā programmā piedalās vairākas organizācijas, nacionālais korespondents ir atbildīgs par nacionālās programmas koordināciju. Šajā sakarā reizi gadā tiek sasaukta valsts mēroga koordinācijas sanāksme. Ja nepieciešams, var sasaukt otru sanāksmi. Šādas sanāksmes organizē nacionālais korespondents, un tajās piedalās vienīgi nacionālajā programmā iesaistīto organizāciju pārstāvji. Šādās sanāksmēs var piedalīties Komisija.
   3.   Pārskats par 2. punktā minēto valsts mēroga koordinācijas sanāksmi ir iekļauts Regulas (EK) Nr. 199/2008 7. panta 1. punktā minētajā gada pārskatā.
   4.   Kopienas finanšu atbalsts 2. punktā minētajām sanāksmēm ir atkarīgs no tā, vai dalībvalsts ir izpildījusi šā panta prasības.
   4. pants
   Reģionālā koordinācija
   1.   Regulas (EK) Nr. 199/2008 5. panta 1. punktā minētās reģionālās koordinācijas sanāksmēs izvērtē nacionālo programmu reģionālās koordinācijas aspektus un pēc vajadzības izstrādā ieteikumus labākai nacionālo programmu integrācijai un kopīgiem dalībvalstu uzdevumiem.
   2.   Reģionālā koordinācijas sanāksmē, saskaņojot ar Komisiju, uz diviem gadiem ieceļ sanāksmes priekšsēdētāju.
   3.   Reģionālās koordinācijas sanāksmi var sasaukt vienreiz gadā. Komisija, saskaņojot ar priekšsēdētāju, ierosina sanāksmes darba uzdevumus, kurus trīs nedēļas pirms sanāksmes paziņo 3. panta 1. punktā minētajiem nacionālajiem korespondentiem. Divas nedēļas pirms sanāksmes dalībvalstis iesniedz Komisijai dalībnieku sarakstus.
   5. pants
   Gada pārskata iesniegšana
   1.   Regulas (EK) Nr. 199/2008 7. panta 1. punktā minēto gada pārskatu dalībvalstis iesniedz elektroniski līdz tā gada 31. maijam, kas seko nacionālās programmas īstenošanai. Gada pārskatā, sadalot atbilstīgi Kopienas daudzgadu programmā minētajiem moduļiem un sastāvdaļām un atbilstīgi 1. panta a) punktā minētajiem reģioniem, ietver:
   
               a)
            
            
               programmas gada izpildes atspoguļojumu, norādot rezultātus un plānotās darbības;
            
         
               b)
            
            
               gada analītiskā pārskata elementus.
            
         2.   Iesniedzot gada pārskatus, dalībvalstis izmanto:
   
               a)
            
            
               ZZTEK izstrādātos paraugus un vadlīnijas attiecībā uz programmas tehniskajiem un zinātniskajiem aspektiem;
            
         
               b)
            
            
               Komisijas sagatavotās finanšu veidlapas attiecībā uz programmas finanšu aspektiem.
            
         6. pants
   Kopienas finanšu palīdzības samazinājumi
   1.   Regulas (EK) Nr. 199/2008 8. panta 5. punkta a) apakšpunktā un 8. panta 5. punkta b) apakšpunktā minētie Kopienas finanšu palīdzības samazinājumi ir proporcionāli kavēto nedēļu skaitam, ko aprēķina, sākot no 2. un 5. pantā minētajiem termiņiem. Par katrām divām kavētajām nedēļām Kopienas kopējo finanšu palīdzību samazina par 2 %, taču maksimālais samazinājums nepārsniedz 25 % no nacionālās programmas kopējām gada izmaksām.
   2.   Regulas (EK) Nr. 199/2008 8. panta 5. punkta c) apakšpunktā minētie Kopienas finanšu palīdzības samazinājumi ir proporcionāli tam, cik reižu dati nav sniegti galalietotājiem. Par katru pieprasījuma neizpildes reizi Kopienas kopējo finanšu palīdzību samazina par 1 %, taču maksimālais samazinājums nepārsniedz 25 % no nacionālās programmas kopējām gada izmaksām.
   3.   Gadījumos, kad piemēro gan 1., gan 2. punktu, maksimālais kumulētais samazinājums nepārsniedz 25 % no nacionālās programmas kopējām gada izmaksām.
   7. pants
   Pētnieciskās uzskaites jūrā
   1.   Kopienas daudzgadu programmā sniegts to jūrā veicamo pētniecisko uzskaišu saraksts, par kurām var saņemt Kopienas finanšu palīdzību, kā minēts Regulas (EK) Nr. 199/2008 12. pantā.
   2.   Pamatojoties uz ZZTEK ieteikumiem, Komisija var atjaunināt 1. punktā minēto sarakstu un atļaut dalībvalstīm veikt izmaiņas jūrā veicamo pētniecisko uzskaišu plānojumā.
   8. pants
   Primāro datu un metadatu pārvaldība
   1.   Regulas (EK) Nr. 199/2008 13. pantā minētās nacionālās datorizētās datubāzes ir piesaistītas datorizētam valsts mēroga tīklam, tādējādi ļaujot dalībvalstīs veikt rentablu datu un informācijas apmaiņu.
   2.   Katrai dalībvalstij ir viena centralizēta tīmekļa vietne, kur glabājas visa informācija saistībā ar Regulas (EK) Nr. 199/2008 sistēmu datu vākšanai. Tīmekļa vietne ir pieejama visiem nacionālās datu vākšanas programmas dalībniekiem.
   9. pants
   Datu pieprasījumu un nosūtījumu uzskaite
   1.   Regulas (EK) Nr. 199/2008 20. panta izpildei dalībvalstis datorizētā datubāzē apkopo un pēc Komisijas pieprasījuma dara pieejamu informāciju par saņemtajiem datu pieprasījumiem un sniegtajām atbildēm.
   2.   Datubāze, kas minēta 1. punktā, satur šādu informāciju:
   
               a)
            
            
               pieprasījumi, pieprasījumu datumi, pieprasīto datu veids un nolūks, sīkas ziņas par galalietotājiem;
            
         
               b)
            
            
               atbildes, atbilžu datumi un nosūtīto datu veids.
            
         10. pants
   Atbalsts zinātnisko ieteikumu gatavošanai
   1.   Lai nodrošinātu pietiekami augstu kompetenci, Kopiena var sniegt finanšu atbalstu ekspertu dalībai to reģionālo zvejniecības pārvaldības organizāciju attiecīgās zinātniskās sanāksmēs, kurās Kopiena ir līgumslēdzēja puse vai novērotāja, kā arī starptautiskām zinātniskām organizācijām, kuru pienākums ir zinātnisku ieteikumu sniegšana, kā minēts Regulas (EK) Nr. 199/2008 23. pantā.
   2.   Katru gadu līdz 15. decembrim Komisija sniedz dalībvalstīm to sanāksmju sarakstu, kurās par ekspertu dalību nākamajā gadā var saņemt Kopienas finanšu atbalstu.
   3.   Kopienas finanšu atbalsts ekspertu dalībai katrā zinātniskā sanāksmē ir ierobežots, proti, katra dalībvalsts var pieaicināt maksimāli divus ekspertus.
   11. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 14. jūlijā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 60, 5.3.2008., 1. lpp.